Soţia lui Leonard Doroftei este de o frumuseţe răpitoare şi „Moşul” este cel care o laudă că ţine familia unită. Asta mai ales după ce Dorftei şi cei din familia sa au luat decizia să plece în Canada, în 2019, pentru a trece mai uşor peste perioada grea din România.
În primii ani din Canada, Leonard Doroftei a devenit antrenor de box şi câştiga în jur de 4.000 de euro pe lună. Chiar dacă nu i-a cerut soţiei Monica să lucreze şi ea, aceasta nu a vrut să audă şi a ales un job pe aeroport.
Cât de frumoasă e soţia lui Leonard Doroftei şi cu ce se putea ocupa în Canada
„Adrian, băiatul cel mare, lucrează în domeniul imobiliar, îi merge foarte bine. Alex abia a terminat și el Facultatea de Fizică, în țară, la Măgurele, și a venit aici, alături de noi.
Are și el un job foarte bun. Iar Vanessa e la colegiu și, din discuțiile pe care le mai avem așa, la o masă, sperăm că vom avea și un doctor în familie. Monica lucrează și ea, la aeroport, dar mai mult așa, ca să aibă activitate. Ea e șefa, ea ține familia unită”, vorbea Doroftei, despre Monica, cu câţiva ani în urmă.
32 de ani de căsătorie pentru Leonard şi Monica Doroftei
Leonard Doroftei şi Monica sunt căsătoriţi de 32 de ani. Cei doi s-au cunoscut acasă la mătuşa fostului mare campion. La doi ani şi jumătate după ce s-au cunoscut, Dorin o cerea în căsătorie.
„Trecuseră doi ani și jumătate și ne aflam pe stradă, simțeam că nu mai putem sta unul departe de celălalt și dintr-o dată mi-a spus că mă iubește și că vrea sa fim împreună și că-și dorește mai mult decât orice să fiu soția lui. Am simțit că leșin!
Îl iubeam cu toată ființa mea și credeam că mai mult de atât nu se poate. Ne-am căsătorit în luna octombrie și până și Providența a ținut cu noi: ne-a oferit o zi superbă. Deși era toamnă, a fost o zi călduroasă, însorită, plină de emoții!”, spunea Monica, într-un rar interviu acordat pentru femeide10.ro, cu câţiva ani în urmă.
Ce studii are şi din ce face bani fiul cel mare al lui Leonard Doroftei
Adrian Doroftei a urmat cursurile Facultăţii de Drept, plecând ulterior în Canada, fără părinţii săi. Încă din studenţie, acesta a decis să se angajeze, şi a lucrat pentru o perioadă la o companie aeriană de renume din ţara nord-americană.
Deşi câştiga foarte bine, fiul cel mare al lui Leonard Doroftei a decis că vrea să nu aibă şefi şi vrea să aibă propria lui afacere. Adrian şi-a investit banii strânşi la bursă şi a dat lovitura. De asemenea, Adrian Doroftei investeşte şi în domeniul imobiliarelor, după cum a afirmat el în trecut.